Sýningin „ Íþróttir í 100 ár “ sem opin hefur verið á Akranesi í vetur , hefur opnað augu sýningargesta fyrir þeirri miklu fjölbreytni og sögu sem íþrótta - og unglingastarf á Akranesi býr yfir . Það var í tengslum við þessa sýningu sem blaðamaður Skessuhorns komst á snoðir um að meðal íþróttafólks frá Akranesi er ein manneskja meðal örfárra í landinu sem hefur keppt með þremur landsliðum í íþróttum . Þetta er Laufey Sigurðardóttir sem á árdögum kvennaknattspyrnunnar á Íslandi var ein besta fótboltakona landsins . Það var reyndar á sama tíma og Laufey var í fyrsta sinn valin í landsliðið í fótboltanum að hún vann sig inn í annað boltalandslið . Það var í handboltanum og þar sem handboltinn var meiri íþróttagrein hjá konunum hér á landi á þeim tíma tók hún handboltann fram yfir . Á þessum tíma var Laufey einnig í unglingalandsliðinu í badminton en sú íþrótt hefur alltaf átt mikil tök í henni . Sjá ítarlegt viðtal við Laufeyju í Skessuhorni sem kom út í dag .